Бангладеш халыҡ-ара мөнәсәбәттәрҙә халыҡ-ара ойошмалар менән хеҙмәттәшлекте киңәйтеүгә йүнәлтелгән сәйәси курс буйынса сығыш яһай һәм, иң элек, Берләшкән Милләттәр Ойошмаһы менән. 1974 йылда Бангладеш Британия Милләттәр Берҙәмлеге һәм Берләшкән Милләттәр Ойошмаһы берләшмәһенә инә һәм шул ваҡыттан (1978—1979 һәм 2000—2001 йылдарҙа) алып ике тапҡыр БМО Именлек Советының даими булмаған ағзаһы итеп һайлана. XX быуаттың 80-се йылдарында Бангладеш Көньяҡ Азия илдәре менән хеҙмәттәшлекте киңәйтеү маҡсатында Көньяҡ Азия төбәк хеҙмәттәшлеге ассоциацияһын булдырыуҙа төп роль уйнай. Бангладеш 1985 йылда ойошмаға нигеҙ һалынғандан алып ике тапҡыр президентлыҡ итә.